《保叔塔》
宋代·董嗣杲

咸平曾有募缘僧，遍走街坊负叔称。
定力一坚无外想，窣波七极可中兴。
愚夫春日烧冥{上竹下奄}，道者昏时炙梵灯。
只怪青龙行雨过，烟云偏护最高层。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。